Forslag til RÅDETS AFGØRELSE om den holdning, som Den Europæiske Union skal indtage i Det Blandede EØS-udvalg om ændring af protokol 31 til EØS-aftalen (om samarbejde på særlige områder ud over de fire friheder) /* COM/2012/0592 final - 2012/0286 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed i det indre marked bør Det Blandede EØS-udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. EØS-aftalens artikel 78 fastsætter, at de kontraherende parter skal styrke og udvide samarbejdet inden for rammerne af Unionens virksomhed med hensyn til bl.a. forskning og teknologisk udvikling. 2. RESULTAT AF HØRINGER AF INTERESSEREDE PARTER OG KONSEKVENSANALYSER Udkastet til Det Blandede EØS-udvalgs afgørelse (der er vedlagt som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at bringe Islands suspension fra deltagelse i samarbejdet om det europæiske jordovervågningsprogram (GMES) til ophør. Dette angår Europa-Parlamentets og Rådets forordning (EU) nr. 911/2010 af 22. september 2010 om det europæiske jordovervågningsprogram (GMES) og dets første operationelle aktiviteter (2011-2013)[1]. Islands deltagelse i GMES-programmet blev på grund af økonomiske begrænsninger suspenderet midlertidigt, da forordning nr. 911/2010 blev indarbejdet i EØS-aftalen ved Det Blandede EØS-udvalgs afgørelse nr. 139/2012. Det forekommer nu hensigtsmæssigt at bringe Islands midlertidige suspension fra deltagelse i GMES-programmet til ophør. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger forslaget til Det Blandede EØS-udvalgs afgørelse til vedtagelse i Rådet som Den Europæiske Unions holdning. Kommissionen håber snarest muligt at kunne forelægge forslaget i Det Blandede EØS-udvalg. 2012/0286 (NLE) Forslag til RÅDETS AFGØRELSE om den holdning, som Den Europæiske Union skal indtage i Det Blandede EØS-udvalg om ændring af protokol 31 til EØS-aftalen (om samarbejde på særlige områder ud over de fire friheder) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 189 sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[2], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: 1) Aftalen om Det Europæiske Økonomiske Samarbejdsområde[3] ("EØS-aftalen") trådte i kraft den 1. januar 1994. 2) Ifølge artikel 98 i EØS-aftalen kan Det Blandede EØS-udvalg beslutte at ændre bl.a. protokol 31 hertil. 3) Protokol 31 til EØS-aftalen indeholder bestemmelser og ordninger vedrørende samarbejde på særlige områder ud over de fire friheder. 4) Europa-Parlamentets og Rådets forordning (EU) nr. 911/2010 af 22. september 2010 om det europæiske jordovervågningsprogram (GMES) og dets første operationelle aktiviteter (2011-2013)[4] blev indarbejdet i aftalen ved Det Blandede EØS-udvalgs afgørelse nr. 139/2012[5]. 5) For Islands vedkommende blev anvendelsen af forordningen suspenderet ved Det Blandede EØS-udvalgs afgørelse nr. 139/2012, indtil Det Blandede EØS-udvalg træffer en anden afgørelse. 6) Det er hensigtsmæssigt at bringe suspensionen af forordningens anvendelse på Island til ophør fra den 1. januar 2013. 7) Protokol 31 til EØS-aftalen bør derfor ændres. 8) Unionens holdning i Det Blandede EØS-udvalg bør baseres på det udkast til afgørelse, der er knyttet til nærværende afgørelse — VEDTAGET DENNE AFGØRELSE: Artikel 1 Den holdning, som Den Europæiske Union skal indtage i Det Blandede EØS-udvalg til den foreslåede ændring af protokol 31 til EØS-aftalen, baseres på det udkast til Det Blandede EØS-udvalgs afgørelse, der er vedlagt nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand BILAG UDKAST DET BLANDEDE EØS-UDVALGS AFGØRELSE Nr. af om ændring af protokol 31 i EØS-aftalen om samarbejde på særlige områder ud over de fire friheder DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 86 og 98, og ud fra følgende betragtninger: 1) Europa-Parlamentets og Rådets forordning (EU) nr. 911/2010 af 22. september 2010 om det europæiske jordovervågningsprogram (GMES) og dets første operationelle aktiviteter (2011-2013)[6] blev indarbejdet i aftalen ved Det Blandede EØS-udvalgs afgørelse nr. 139/2012[7]. 2) Det er hensigtsmæssigt at bringe suspensionen af forordningens anvendelse på Island til ophør. 3) Protokol 31 til EØS-aftalen skal derfor ændres for at gøre det muligt at gennemføre dette udvidede samarbejde fra den 1. januar 2013 — VEDTAGET DENNE AFGØRELSE: Artikel 1 I protokol 31 til EØS-aftalen slettes artikel 1, stk. 8c, litra e). Artikel 2 Denne afgørelse træder i kraft dagen efter, at Det Blandede EØS-udvalg har modtaget den sidste meddelelse i henhold til EØS-aftalens artikel 103, stk. 1[8]. Den anvendes fra den 1. januar 2013. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, den På Det Blandede EØS-udvalgs vegne Formand Sekretærer for Det Blandede EØS-udvalg [1] EUT L 276 af 20.10.2010, s. 1. [2] EUT L 305 af 30.11.1994, s. 6. [3] EUT L 1 af 3.1.1994, s. 3. [4] EUT l 276 af 20.10.2010, s. 1. [5] EUT L … [6] EUT L 276 af 20.10.2010, s. 1. [7] EUT L … [8] [Ingen forfatningsmæssige krav angivet.] [Forfatningsmæssige krav angivet.]